Krzysztof Zadarko

**Krzysztof Józef Zadarko** (født 2. september 1960 i Słupsk i Polen) er katolsk hjelpebiskop i Koszalin-Kołobrzeg.
## Liv og virke
### Bakgrunn
Krzysztof Józef Zadarko ble uteksaminert fra videregående skole i 1980 (ved *Technikum Elektryczne*) i Słupsk. Deretter studerte han filosofi i Gościkowo-Paradyż, og fra 1982 til 1986 teologi i Koszalin. 
### Prest
Den 25. mai 1986 ble han presteviet i Słupsk av hjelpebiskop Tadeusz Werno. Først var han katedralprest/kapellan ved St. Maria i Koszalin, deretter studerte han homiletikk ved Det katolske teologiske akademi i Warszawa fra 1987 til 1990. 

Han underviste i homiletikk i Koszalin fra 1990 til 2007. Han vat prefekt ved presteseminaret der fra 1991 til 1994, leder for pastoralavdelingen i bispedømmet Koszalin-Kołobrzeg fra 1995 til 2007, direktør for radio i bispedømmet Koszalin-Kołobrzeg fra 1992 til 1994 og leder for presseavdelingen til bispedømmet 2005 til 2007. 

I 2008 tok han doktorgraden i homiletikk ved Det katolske kardinal Stefan Wyszyński-universitetet (UKSW) i Warszawa. Fra 2007 til 2009 studerte han teologi ved Universitetet i Fribourg i Sveits og arbeidet også i den katolske polske misjon i Sveits.

### Hjelpebiskop i  Koszalin-Kołobrzeg
Den 16. februar 2009 utnevnte pave Benedikt XVI ham til hjelpebiskop i Koszalin-Kołobrzeg og titulærbiskop av *Cavaillon*. Han mottok sin bispeordinasjon den 25. april 2009 i katedralen i Koszalin av sin bispedømmebiskop Edward Dajczak. Medkonsekratorer var erkebiskop Kazimierz Nycz og den emeriterte hjelpebiskop i Koszalin, Tadeusz Werno. 

I Den polske bispekonferanse ble han medlem av Kommisjonen for polakker i utlandet og kommisjonen for utdanning. Siden 2014 har han vært delegat for den polske bispekonferanse for immigrasjon og samtidig styreleder for biskopens råd for migrasjon, turisme og pilegrimsreise. I 2019 uttrykte han skuffelse over at en uke med bønn for migranter og døde flyktninger holdt i hele Polen ikke fikk noen respons, mens mange mennesker deltok i bønnekampanjer for nasjonale formål. «Hvis tusenvis av mennesker dør foran våre øyne,» sa Zadarko, «så mobiliserer ikke det folk til organisert bønn.»

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop Edward Dajczak (1949- ) *1990
* Biskop *Krzysztof Zadarko* (1960-) *2009

## Referanser